Ամերիկյան ընկերություններից մեկը արտոնագրային վեճի շուրջ դատի էր տվել ABBYY ընկերությանը, այդ գործը սկսվեց 2007-ին և շարունակվեց մինչև 2013-ը: Եկավ դատավարության օրը, որին մենք պատրաստվել էինք 1 տարուց ավելի, և դատարանի վճիռը ոչ հօգուտ մեզ կարող էր բերել ABBYY-ի լուծարմանը: Այդ օրը երդվյալ ատենակալների առաջ ելույթ ունեցա, պատասխանեցի հարցերին, ինձ թվաց, որ ելույթս լավն էր: Սակայն դուրս եկա դահլիճից ու այլևս չեմ հիշում ինչ տեղի ունեցավ հետո… Ներսս դատարկ էր, այրված էի, որևէ բան չէի զգում: Գնացինք Սան-Ֆրանցիսկոյում տեղի ունեցող տարվա ամենամեծ միջոցառմանը մասնակցելու, որտեղ նավեր էին մրցում: Բոլորը ուրախանում էին, ծափահարում, իսկ ես անհաղորդ կանգնած նայում էի…